《喜迁莺 代人作，送镏宰考满，并迁新居》
元代·王礼

甘霖停留。喜浩荡洪恩，跻民仁寿。戍柳拖金，海棠染绛，报道宰官移绶。转眼积劳三考，大卧更深犹昼。最好处，似冰壶玉露，十分清＊。难有。看里巷、此日壮夫，都是来时幼。笳鼓迎风，旌旗耀日，旋筑草堂完就。自今四时纳福，遥对深山如绣。愿岁岁、共桐乡父老，一卮春酒。

作者简介：（1314—1386）元明间吉安庐陵人，字子尚，改字子让。元末为广东元帅府照磨，入明不仕。工文，辑时人诗为《天地间集》。有《麟原文集》。